Το **Σιλέτ** (Βεγγαλικά: সিলেট‎, Σιλχέτι: ꠍꠤꠟꠐ), επίσης γνωστό ως **Τζαλαλαμπάντ**, η πνευματική πρωτεύουσα, είναι μια μητροπολιτική πόλη στο βορειοανατολικό Μπανγκλαντές. Είναι η διοικητική έδρα της Διαίρεσης Σιλχέτ. Η πόλη βρίσκεται στη δεξιά όχθη του ποταμού Σούρμα στη βορειοανατολική Βεγγάλη. Έχει υποτροπικό κλίμα και πλούσιο έδαφος υψιπέδων. Η πόλη έχει πληθυσμό πάνω από μισό εκατομμύριο. Το Σιλχέτ είναι ένα από τα πιο σημαντικά θρησκευτικά και πολιτιστικά κέντρα του Μπανγκλαντές. Είναι μία από τις πιο σημαντικές πόλεις του Μπαγκλαντές, μετά από τη Ντάκα και τη Τσιταγκόνγκ λόγω της σημασίας του για την οικονομία της χώρας.

Το όνομα *Σιλχέτ* είναι η αγγλοποιημένη μορφή του αρχαίου Ινδοάριου όρου *Σριχάττα*. Το 1303, οι Σουφιστής Μουσουλμάνος ηγέτης Σαχ Τζαλάλ κατέλαβε το Σιλχέτ, νικώντας τον ντόπιο Ινδουιστή ραγιά. Ο Ιμπν Μπατούτα επισκέφθηκε το Σιλχέτ τον 14ο αιώνα και είδε τους Βεγγάλους Μουσουλμάνους να μετατρέπουν την περιοχή σε αγροτικό καλάθι. Η Σιλχέτ ήταν πόλη έκδοσης νομισμάτων του Βεγγαλικού Σουλτανάτου. Τον 16ο αιώνα, το Σιλχέτ ελεγχόταν από τους Μπαρο-Μπουγιανούς ζαμιντάρ και έγινε επαρχία της Μογγολικής Αυτοκρατορίας. Η Βρετανική κυριαρχία άρχισε το 18ο αιώνα, σύμφωνα με τη διοίκηση της Βρετανικής Εταιρείας Ανατολικών Ινδιών. Με την αρχαία ναυτική παράδοση το Σιλχέτ έγινε βασική πηγή λάσκαρων της Βρετανικής Αυτοκρατορίας. Το δημοτικό συμβούλιο του Σιλχέτ ιδρύθηκε το 1867. Αρχικά αποτέλεσε μέρος της Προεδρίας της Βεγγάλης, ενώ αργότερα αποτέλεσε μέρος της Ανατολικής Βεγγάλης και του Άσαμ. Η πόλη ήταν μέρος του Αποικιακού Άσαμ μεταξύ του 1874 και του 1947. Μετά από ένα δημοψήφισμα και το διαμελισμό της Βρετανικής Ινδίας, έγινε μέρος της Ανατολικής Βεγγάλης. Η Αστική Επιχείριση του Σιλχέτ συγκροτήθηκε το 2001. Η Κυβέρνηση του Μπαγκλαντές όρισε το Σιλχέτ μια μητροπολιτική περιοχή το 2009.

Η ενδοχώρα της κοιλάδας του Σιλχέτ είναι η μεγαλύτερη περιοχή παραγωγής πετρελαίου και φυσικού αερίου στο Μπαγκλαντές. Είναι επίσης ο μεγαλύτερος διανομέας της παραγωγής τσαγιού στο Μπαγκλαντές. Είναι αξιοσημείωτο για την υψηλή ποιότητα του ζαχαροκάλαμου και αγκαρόξυλου. Η πόλη εξυπηρετείται από το Διεθνές Αεροδρόμιο Οσμάνι, το οποίο πήρε το όνομά του από τον Στρατηγό Μ. Α. Γ. Οσμάνι, Διοικητής των Απελευθερωτικών Δυνάμεων του Μπανγκλαντές. Οι άνθρωποι από το Σιλχέτ αποτελούν σημαντικό τμήμα της Μπαγκλαντεσιανής διασποράς, ιδιαίτερα στο Ηνωμένο Βασίλειο και τις Ηνωμένες Πολιτείες, καθώς και άλλες χώρες της Μέσης Ανατολής.

Ετυμολογία
----------

Το όνομα Σιλχέτ είναι αγγλοποίηση του Σριχάττα. Στις ινδοάριες γλώσσες, το Σρι σημαίνει κύρος ή ομορφιά. Η λέξη Χάττα (χάατ) είναι όρος για μια αγορά. Στα αρχεία της Μογγολικής αυτοκρατορίας της Ινδίας, το όνομα Σριχάττα χρησιμοποιούν ως το όνομα για την επαρχία στο Βεγγαλικό Σουμπάχ. Στις Βρετανικές Ινδίες, η Σριχάττα έγινε γνωστή ως Σιλχέτ στα Αγγλικά.

Γεωγραφία και κλίμα
-------------------

Ένας κήπος τσαγιού στο Τζαφλόνγκ, Σιλχέτ
Το Σιλχέτ βρίσκεται στις γεωγραφικές συντεταγμένες 24°53′30″N 91°53′00″E﻿ / ﻿24.8917°N 91.8833°E﻿ / 24.8917; 91.8833, στη βορειοανατολική περιοχή του Μπαγκλαντές, στην διαίρεση Σιλχέτ, επαρχία Σιλχέτ και την υποεπαρχία Σιλχέτ Σαντάρ. Το Σιλχέτ έχει το τυπικό κλίμα τροπικών μουσώνων του Μπαγκλαντές (τύπος Am της κλιματικής ταξινόμησης Κέππεν) που συνορεύει με ένα υγρό υποτροπικό κλίμα (τύπος Cwa της κλιματικής ταξινόμησης Κέππεν) σε υψηλότερα υψόμετρα. Η περίοδος των βροχών διαρκεί από τον Απρίλιο μέχρι τον Οκτώβριο και είναι ζεστή και υγρή με πολύ έντονες βροχοπτώσεις και καταιγίδες σχεδόν κάθε μέρα, ενώ η μικρή ξηρή περίοδος διαρκεί από τον Νοέμβριο έως τον Φεβρουάριο και είναι πολύ ζεστή και καθαρή. Σχεδόν το 80% της μέσης ετήσιας βροχόπτωσης των 4.200 χιλιοστών συμβαίνει μεταξύ Μαΐου και Σεπτεμβρίου.

Η πόλη βρίσκεται στην περιοχή όπου υπάρχουν λόφοι και λεκάνες που αποτελούν μια από τις πιο χαρακτηριστικές περιοχές του Μπαγκλαντές. Η φυσιογραφία του Σιλχέτ αποτελείται κυρίως από εδάφη λόφων, που περιλαμβάνουν μερικές μεγάλες κοιλότητες που είναι γνωστές τοπικά ως «μπιλ» οι οποίες μπορούν να ταξινομηθούν κυρίως ως λίμνες προκαλούμενες από τεκτονική καθίζηση κατά κύριο λόγο κατά τη διάρκεια του σεισμού του 1762. Συνορεύει με τις ινδικές πολιτείες Μεγκαλάγια στα βόρεια, Άσαμ στα ανατολικά, Τρίπουρα στο νότο και τις επαρχίες Νετροκόνα, Κισορεγκόντζ και Μπραχμανμπάρια στα δυτικά. Η περιοχή που καλύπτεται από τη Διαίρεση Σιλχέτ είναι 12.569 τ.χλμ. που είναι περίπου το 8% της συνολικής έκτασης του Μπαγκλαντές.

Ένα δέντρο τσαγιού σε κήπο τσαγιού στο ΣιλχέτΓεωλογικά, η περιοχή είναι πολύπλοκη και έχει διαφορετική γεωμορφολογία. Υπάρχει υψηλή τοπογραφία της εποχής του Πλειο-Μειόκαινου όπως οι Λόφοι Χάσι και Τζαϊντία και μικροί λόφοι κατά μήκος των συνόρων. Στο κέντρο υπάρχει μια τεράστια χαμηλή πλημμυρική πεδιάδα πρόσφατης προέλευσης με κοιλότητες, τοπικά γνωστή ως Χαόρ. Οι διαθέσιμες αποθέσεις ασβεστόλιθου σε διάφορα μέρη της περιοχής υποδηλώνουν ότι ολόκληρη η περιοχή ήταν κάτω από το επίπεδο της θάλασσας στο Ολιγο-Μειόκαινο. Τα τελευταία 150 χρόνια τρεις μεγάλοι σεισμοί έπληξαν την πόλη, με μέγεθος τουλάχιστον 7.5 βαθμών στη κλίμακα Ρίχτερ. Ο τελευταίος συνέβη το 1918, αν και πολλοί άνθρωποι δεν γνωρίζουν ότι το Σιλχέτ βρίσκεται σε μια ζώνη επιρρεπής σε σεισμό.

| Κλιματικά δεδομένα Σιλχέτ, Μπανγκλαντές |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 25.2 | 27.1 | 30.4 | 30.8 | 30.8 | 30.9 | 30.9 | 31.6 | 31.2 | 30.9 | 29.2 | 26.3 | 29,6 |
| Μέση Ελάχιστη °C (°F) | 12.9 | 14.2 | 18.1 | 20.8 | 22.6 | 24.4 | 24.9 | 25.0 | 24.3 | 22.5 | 18.4 | 14.0 | 20,2 |
| Βροχόπτωση mm (ίντσες) | 8 | 31 | 146 | 372 | 569 | 796 | 834 | 621 | 548 | 232 | 30 | 13 | 4,200 |
| *Πηγή: WMO* |

Αδελφοποιημένες πόλεις
----------------------

* Σεντ Άλμπανς, Ηνωμένο Βασίλειο
* Μητροπολιτικός Δήμος του Ρόσντεϊλ, Ηνωμένο Βασίλειο
* Αμμάν, Ιορδανία
* Ικόνιο, Τουρκία
* Λούτον, Ηνωμένο Βασίλειο

Δείτε επίσης
------------

* Γλώσσα Σιλχέτι
* Σιλχέτι Ναγκάρι
* Κοιλάδα Μπαράκ

Παραπομπές
----------

1. ↑  www.citypopulation.info/Bangladesh-Mun.html.
2. ↑  Σιλέτ, Μπαγκλαντές naftemporiki.gr
3. ↑
4. ↑  Tanweer Fazal (18 Οκτωβρίου 2013). *Minority Nationalisms in South Asia*. Routledge. σελ. 53. ISBN 978-1-317-96647-0.
5. ↑  Perween Hasan (15 Αυγούστου 2007). *Sultans and Mosques: The Early Muslim Architecture of Bangladesh*. I.B.Tauris. σελ. 12. ISBN 978-1-84511-381-0.
6. ↑  Milton S. Sangma (1994). *Essays on North-east India: Presented in Memory of Professor V. Venkata Rao*. Indus Publishing. σελ. 75. ISBN 978-81-7387-015-6.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Οκτωβρίου 2018. Ανακτήθηκε στις 18 Ιουλίου 2018.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Ιουλίου 2018. Ανακτήθηκε στις 18 Ιουλίου 2018.
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Δεκεμβρίου 2018. Ανακτήθηκε στις 18 Ιουλίου 2018.
10. ↑
11. ↑  Monthly Averages for Sylhet, BGD Αρχειοθετήθηκε 2019-07-01 στο Wayback Machine. MSN Weather. Retrieved 25 May 2009.
12. ↑  Siddiquee, Iqbal (10 February 2006). «Sylhet growing as a modern urban centre». *Our Cities: 15th Anniversary Special* (The Daily Star). Αρχειοθετήθηκε από το πρωτότυπο στις 2018-07-21.. Ανακτήθηκε στις 25 May 2009.
13. ↑  «Climatological Information». WMO. Ανακτήθηκε στις 20 Ιανουαρίου 2015.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Μαρτίου 2019. Ανακτήθηκε στις 18 Ιουλίου 2018.
15. ↑  «Rochdale Township Committee» (PDF). Rochdale Borough Council. Ανακτήθηκε στις 22 Απριλίου 2016.

Εξωτερικοί σύνδεσμοι
--------------------

* Official website of Sylhet City Corporation
* Sylhet Tourist Places Video